তৃতীয় দিনের খেলা শেষে কোনো উইকেট না হারিয়ে শ্রীলংকা তুলেছে ১৫ রান। হাতে আছে দুদিন ও ১০ উইকেট। গল টেস্টের যা অবস্থা তাতে জয়ের চেয়ে ড্র করতে বেশি পরিশ্রম করতে হবে হাথুরুসিংহের শীষ্যদের। বৃহস্পতিবার স্বাগতিকদের কাজটা কঠিন করে দিয়েছেন ইংলিশ ব্যাটসম্যান কেটন জেনিংস। টেস্টে দু’বছরের সেঞ্চুরিখরা ঘুচিয়ে ইংলিশ ওপেনার অপরাজিত ১৪৬ রান করেন। তার ইনিংসটি ৯টি চারে সাজানো। তার সেঞ্চুরিতে ভর করে দ্বিতীয় ইনিংসে ইংল্যান্ড সংগ্রহ করেছেন ৬ উইকেটে ৩২২ রান।